Minnesund bru

Minnesund bru (Nye Minnesundbrua) er en veibro som inngår i E6-trasé fra Gardermoen til Minnesund. Broen er en stålbjelkebro sammen med brodekke av armert betong. Broen har et 80 meter langt hovedspenn, men ellers varierer spennviddene mellom 49 og 59 meter. Seilingshøyden er 15 meter, og brua har 9 spenn. Den fikk navnet Minnesund bruNasjonal vegdatabase da den nye traséen ble åpnet, samtidig fikk den gamle brua navnet Langset bru.

Broen er 532 meter lang, og kostet ca. 55 millioner kroner da den stod ferdig til OL på Lillehammer i 1994.

De tre bruene over Minnesundet, samt ei fergekai fra 1800, ble i 2002 foreslått vernet i Nasjonal verneplan for veger, bruer og vegrelaterte kulturminner.Nasjonal verneplan for veger, bruer og vegrelaterte kulturminner   (se avsnitt om Minnesund vegmiljø) Riksantikvaren fredet Nye og Gamle Minnesundbrua 17. april 2008.

Utviding fra to til firefelts vei av E6 på strekningen Dal-Minnesund startet høsten 2009 og var ferdig i 2011. I den forbindelse ble også Minnesundsbrua utvidet til fire kjørefelt. Vanligvis ville en slik utvidelse blitt gjort ved å bygge en ny bro ved siden av den gamle, men i dette tilfellet ble broen ombygd med ett nytt felt på begge sider. 12. januar 2010 skrev Statens vegvesen kontrakt med entreprenøren NCC som skulle gjøre arbeidet.Statens vegvesen 

Se også
Langset bru
Minnesund jernbanebru
Liste over broer i Norge
Liste over broer i Norge etter lengde

 Referanser 

 Eksterne lenker 

 Nye Minnesundbrua på broer.no

Kategori:Broer på europavei 6 (Norge)
Kategori:Bjelkebroer
Kategori:Veibroer i Akershus
Kategori:Veier i Eidsvoll
Kategori:1994 i Norge
Kategori:Broer åpnet i 1994
Kategori:Kulturminner i Eidsvoll
Kategori:Akershus’ samferdselshistorie